Diari Oficial de la Generalitat Valenciana


Sumari del DOGV 3983, del 20-04-2001 (2001/2965)

Notificació de la resolució del recurs d'alçada número R-181/2000.
------------------------------------------------------------------

### Dades del document

Número de DOGV
:   3983

Data del DOGV
:   20-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/2965


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs d'alçada número R-181/2000. [2001/A2965]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar al senyor José Manuel Valenciano Valcárcel i al senyor José Maria Cabezuelo Espinosa, carrer Basseta, 16, 03340 Alacant, la resolució del recurs d'alçada amb el número de referència interna R-181/2000.
  
Examinat el recurs d'alçada presentat pel senyor José Manuel Valenciano Valcárcel i el senyor José María Cabezuelo Espinosa, contra la Resolució del Servei Territorial d'Arquitectura i Habitatge d'Alacant, en l'expedient per sol·licitud de qualificació provisional de rehabilitació 03/A12/1R/8009/2000/014.
  
Antecedents de fet
  
1. El senyor José María Cabezuelo Espinosa, com a president de la comunitat de propietaris, va presentar en l'Oficina de Gestió del Pla Ratxa, el dia 8 de març de 2000, una sol·licitud de qualificació provisional per a la rehabilitació de l'immoble situat en la localitat d'Alacant, carrer Luzán, número 7.
  
2. En vista de la documentació que hi ha en l'expedient, el cap del Servei Territorial, en data 17 de març de 2000, dicta una resolució de concessió de la qualificació provisional sol·licitada, en virtut de la qual s'estableix un pressupost protegit de 2.589.240 pessetes, de les quals 1.150.421 pessetes s'apliquen a l'adequació de façanes i 1.438.819 pessetes s'apliquen a l'adequació de cobertes.
  
3. Contra la citada resolució interposen un recurs d'alçada dins del termini i en la forma escaient el senyor José María Cabezuelo Espinosa i el senyor José Manuel Valenciano Valcárcel, com a copropietaris de l'immoble objecte de l'actuació protegida, amb les al·legacions que consten en aquest, i que es donen per reproduïdes en benefici de la brevetat.
  
Fonaments de dret
  
1. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú (LRJPAC), com pel que estableix el Decret 110/2000, de 18 de juliol, del Govern Valencià (DOGV núm. 3.798 de 21 de juliol).
  
2. El que disposen els articles 107, 110, 114 i 115, de la Llei 30/1992, de 26 de novembre, de LRJPAC, quant a l'admissió i tramitació del recurs.
  
3. Segons estableix l'article 50.1.d, del Decret 173/1998, de 20 d'octubre, del Govern Valencià, el límit als costos de rehabilitació, a l'efecte de la determinació del pressupost protegit, en el supòsit de tractament superficial de façanes es fixa en el 5% del mòdul de rehabilitació per la superfície de la façana; en el supòsit de rehabilitació integral d'aquesta, el límit s'estableix en el 15% del mòdul de rehabilitació per la superfície de la façana.
  
4. En el cas que ens ocupa, revisada la documentació que hi ha en l'expedient, es comprova que el projecte de reparació de coberta i façana aportat per la part interessada, en l'apartat 1.4.b, objecte del projecte, «reparació de la façana per deterioració de les capes d'acabat, així com de la manyeria en estat de corrosió important», no implica la rehabilitació integral de la façana.
  
En un altre ordre de coses, en l'apartat 2.1. del mencionat projecte, s'expressa clarament que l'estructura a base de faixes sobre els murs perimetrals té per objecte la coberta, i no la façana com al·lega la part recurrent; és a dir, si no s'haguera procedit a la reparació de la coberta, no s'hauria col·locat la faixa de coronació, en el qual es basa la part recurrent per a justificar una suposada rehabilitació integral de la façana.
  
Les al·legacions de la part interessada manifestades en el recurs d'alçada interposat, relatives a la realització de les obres en la coberta, que fan una faixa de coronació en aquesta, per a donar seguretat i rigidesa als murs de càrrega, i per tant que justifiquen la rehabilitació estructural de la façana, no és possible tindre-les en compte, atés que en el projecte consta clarament l'objecte inicial de les obres com a reparació de coberta i reparació de façana, no com a reparació de façana únicament.
  
Establit tot el que s'ha dit abans, i ja que la part recurrent no ha presentat cap prova adequada i suficient que desvirtue el contingut de la resolució impugnada, pertoca confirmar-la.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat pel senyor José María Cabezuelo Espinosa i el senyor José Manuel Valenciano Valcárcel, com a copropietaris de l'immoble objecte de l'actuació protegida, contra la resolució de concessió de qualificació provisional de rehabilitació del Servei Territorial d'Arquitectura i Habitatge d'Alacant, de data 17 de març de 2000, que queda confirmada.
  
Contra aquesta resolució que posa fi a la via administrativa, es podrà interposar un recurs contenciós administratiu, davant del Jutjat Contenciós Administratiu d'Alacant, en el termini de dos mesos, comptadors des de l'endemà de la notificació, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que puga exercitar qualsevol altre recurs que s'estime oportú.